**Teodors Bļugers** (s. 15. elokuuta 1994 Riika, Latvia) on latvialainen jääkiekkoilija, joka pelaa NHL-joukkue Vancouver Canucksissa. Bļugers on pelipaikaltaan keskushyökkääjä, mutta hän osaa pelata myös laidassa. Bļugers on tunnettu Pohjois-Amerikassa myös nimillä **Teddy, Ted** tai **Theodor Blueger**.

Ura
---

### Seuraura

Bļugersin kasvattajaseura on BHS. Hän siirtyi jo 15-vuotiaana Pohjois-Amerikkaan pelaamaan Minnesotan paikallisia high school -sarjoja Shattuck St. Mary'sin joukkueeseen. Bļugers oli kaudella 2009–2010 SSM:n U16-joukkueen paras pistemies ja syöttäjä tehoilla 20+40=60. Dinamo Riika varasi hänet 39. pelaajana KHL:n varaustilaisuudessa 2011. Samana vuonna Bļugersin varasi omassa varaustilaisuudessaan myös USHL-joukkue Sioux City Musketeers. Viimeisellä high school -kaudellaan 2011–2012 hän oli SSM:n paras pistemies ja syöttäjä tehoilla 24+64=88.

Pittsburgh Penguins varasi Bļugersin toisella kierroksella 52. pelaajana NHL:n varaustilaisuudessa 2012. Samana kesänä hänet varasi myös OHL-joukkue Oshawa Generals 48. pelaajana CHL:n varaustilaisuudessa. Bļugers ei kuitenkaan siirtynyt CHL:ään, vaan hän siirtyi kaudeksi 2012–2013 opiskelemaan Minnesotan osavaltionyliopistoon, Mankatoon. Bļugers voitti joukkueessaan WCHA:n mestaruuden vuosina 2014 ja 2015. Viimeisellä yliopistokaudellaan 2015–2016 hän toimi MSU:n varakapteenina ja voitti joukkueen sisäisen piste- ja syöttöpörssin tehoilla 11+24=35. Bļugers valittiin kauden päätteeksi WCHA:n ensimmäiseen tähdistökentälliseen.

Maaliskuussa 2016 Bļugers teki kaksivuotisen tulokassopimuksen Pittsburgh Penguinsin kanssa. Hän siirtyi samalla loppukevääksi amatööritry-out -sopimuksella AHL-joukkue Wilkes-Barre/Scranton Penguinsiin.

Heinäkuussa 2021 Bļugers teki kahden vuoden ja vuosipalkaltaan 2,2 miljoonan dollarin jatkosopimuksen Penguinsin kanssa.

Maaliskuussa 2023 Penguins kauppasi Bļugersin Vegas Golden Knightsiin vaihdossa Peter DiLiberatoreen ja kolmannen kierroksen varausvuoroon vuoden 2023 varaustilaisuudessa.

Heinäkuussa 2023 Bļugers teki vapaana agenttina Vancouver Canucksin kanssa yksivuotisen ja 1,9 miljoonan dollarin arvoisen sopimuksen.

### Maajoukkueura

Bļugers pelasi alle 20-vuotiaiden MM-kilpailuissa vuosina 2012, 2013 ja 2014. Latvia pelasi kaksi ensimmäistä turnausta pääsarjassa ja hänet valittiin molempina vuosina joukkueen top-3-pelaajaksi. Vuoden 2012 turnauksessa Bļugers palkittiin myös Latvian Yhdysvaltoja vastaan pelatun ottelun parhaana pelaajana. Vuoden 2014 turnaukseen joukkue putosi IA-divisioonaan, jonka hopeaa hän voitti. Bļugersilla oli myös turnauksen paras aloitusprosentti (70,45 %).

Bļugers pelasi myös alle 18-vuotiaiden MM-kilpailuissa vuosina 2011 ja 2012. Ensimmäisen turnauksen Latvia pelasi I-divisioonassa, jonka A-lohkon kultaa joukkue voitti. Hän jakoi myös neljällä osumallaan turnauksen maalipörssin voiton joukkuetoverinsa Roberts Lipsbergsin kanssa. Bļugersilla oli myös turnauksen paras aloitusprosentti (68,75 %). Hän edusti samana vuonna myös Latvian alle 17-vuotiaiden maajoukkuetta Euroopan nuorten olympiafestivaaleissa.

Muuta
-----

Bļugersin pikkuveli Roberts pelaa Shattuck St. Mary'sin high school -joukkueessa. Veljesten isä Valentīns Bļugers on toiminut mm. Latvian alle 18-vuotiaiden maajoukkueen joukkueenjohtajana vuonna 2011 Teodorsin pelatessa samaisessa I-divisioonan turnauksessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Shattuck St. Mary's | USHS | 54 | 24 | 42 | 66 | 32 | – | – | – | – | – |  |  |  |  |  |  | U18d1 | 4 | 4 | 1 | 5 | 0 |
| 2011–2012 | Shattuck St. Mary's | USHS | 51 | 24 | 64 | 88 | 63 | – | – | – | – | – |  |  |  |  |  |  | U18 | 6 | 2 | 2 | 4 | 6 |
|  |  |  |  |  |  |  |  |  |  |  |  |  |  |  |  |  |  |  | JMM | 6 | 1 | 2 | 3 | 2 |
| 2012–2013 | Minnesota State Univ. (Mankato) | NCAA | 37 | 6 | 13 | 19 | 40 | – | – | – | – | – |  |  |  |  |  |  | JMM | 6 | 1 | 1 | 2 | 8 |
| 2013–2014 | Minnesota State Univ. (Mankato) | NCAA | 40 | 4 | 22 | 26 | 55 | – | – | – | – | – |  |  |  |  |  |  | JMMd1 A | 3 | 0 | 1 | 1 | 8 |
| 2014–2015 | Minnesota State Univ. (Mankato) | NCAA | 37 | 10 | 18 | 28 | 26 | – | – | – | – | – |
| 2015–2016 | Minnesota State Univ. (Mankato) | NCAA | 41 | 11 | 24 | 35 | 29 | – | – | – | – | – | Ykköstähdistö |
|  | Wilkes-Barre/Scranton Penguins | AHL | 10 | 0 | 0 | 0 | 2 | 10 | 0 | 1 | 1 | 4 |
| 2016–2017 | Wilkes-Barre/Scranton Penguins | AHL | 54 | 7 | 24 | 31 | 20 | 5 | 1 | 0 | 1 | 2 |  |  |  |  |  |  | MM | 7 | 1 | 0 | 1 | 6 |
| 2017–2018 | Wilkes-Barre/Scranton Penguins | AHL | 70 | 21 | 24 | 45 | 43 | 3 | 0 | 2 | 2 | 4 |  |  |  |  |  |  | MM | 5 | 1 | 2 | 3 | 0 |
| 2018–2019 | Wilkes-Barre/Scranton Penguins | AHL | 45 | 21 | 18 | 39 | 18 | – | – | – | – | – |  |  |  |  |  |  | MM | 7 | 1 | 3 | 4 | 6 |
|  | Pittsburgh Penguins | NHL | 28 | 6 | 4 | 10 | 15 | 1 | 0 | 0 | 0 | 0 |
| 2019–2020 | Pittsburgh Penguins | NHL | 69 | 9 | 13 | 22 | 25 | 4 | 1 | 0 | 1 | 0 |
| 2020–2021 | Pittsburgh Penguins | NHL | 43 | 7 | 15 | 22 | 16 | 6 | 0 | 0 | 0 | 2 |
| 2021–2022 | Pittsburgh Penguins | NHL | 65 | 9 | 19 | 28 | 10 | 7 | 0 | 1 | 1 | 2 |  |  |  |  |  |  | OQ | 3 | 2 | 2 | 4 | 2 |
| 2022–2023 | Pittsburgh Penguins | NHL | 45 | 2 | 8 | 10 | 16 | – | – | – | – | – |
|  | Vegas Golden Knights | NHL | 18 | 2 | 4 | 6 | 14 | 6 | 1 | 1 | 2 | 0 |
| 5 kautta | yhteensä | NHL | 268 | 35 | 63 | 98 | 96 | 24 | 2 | 2 | 4 | 4 |
| 4 kautta | yhteensä | AHL | 179 | 49 | 66 | 115 | 83 | 18 | 1 | 3 | 4 | 10 |
| 4 kautta | yhteensä | NCAA | 155 | 31 | 77 | 108 | 150 | – | – | – | – | – |

Lähteet
-------

* Teddy Blueger The Internet Hockey Databasessa (englanniksi)
* Teodors Bļugers *Elite Prospects*. Everysport Media Group AB.  (englanniksi)

### Viitteet

1. ↑  Vancouver Canucks come to terms with Teddy Blueger on one-year, $1.9M deal – Sportsnet.ca *www-sportsnet-ca.cdn.ampproject.org*. Viitattu 1.7.2023.
2. 1 2 3 4 5 6  Teodors Bļugers *Elite Prospects*. Everysport Media Group AB.  (englanniksi)
3. ↑  Teddy Blueger The Internet Hockey Databasessa (englanniksi)
4. ↑  Penguins Sign Forward Teddy Blueger to a Two-Year, Entry-Level Contract  22.3.2016. Pittsburgh Penguins. Viitattu 22.3.2016. (englanniksi)
5. ↑
6. ↑
7. ↑
8. ↑  Best Players Per Game (pdf) IIHF. Viitattu 23.12.2013. (englanniksi)